**Referat Eksamensforum vår 15**

Mellomrommet, 16.04.15

Tilstede:

Elin Sletbakk (GFI), Beate Ulrikke Rensvik (BIO), Grethe Marie Aarbakke (MOL) , Ida Rosenlund (II) , Anders Bjørnsen Kulseng (IFT), Nina Berg-Johannesen (KI), Natalie Angelica Sagstad (GEOV) , Lesya Gram-Radu (MI), Elin Arntzen (MI), Magnus Svendsen Nerheim (BIO)

1. **Klage på sensur**
	* Hva er erfaringene etter at vi begynte med blind sensur på klage på karakterfastsetting? Er det større variasjoner i karakter, både opp og ned?
	* Hva kan vi sende med av informasjon til den nye kommisjonen?

**Vi kan sende med alt som opplyser saken, men ikke sier noe om tidligere vurdering av eksamen. Det vil si typiske oppgaver med karakteren A, C, E. Sensorveiledning, løsningsforslag, vekting av oppgavene, forventet læringsutbytte osv.**

* + Nytt skjema for klage på karakterfastsetting

**Oppdatert med deres forslag:** <https://w3.uib.no/sites/w3.uib.no/files/attachments/klage_pa_karakterfastsetting_-_v15_2.pdf>

* + Sensorer som skriver på eksamensbesvarelser - er dette problematisk i forhold til blind klagesensur?

**Ja, det er et problem. De må informeres om at de ikke kan skrive på den kopien som evt. skal sendes til en ny komité.**

1. Eksamen der studenter skriver på besvarelsen, og leverer inn papir uten kopi – rutiner for kopi av besvarelser.

**Ved eksamen der studenter skriver på oppgavearket og dermed leverer kun én kopi av besvarelsen må instituttet scanne disse besvarelsene når de ankommer instituttet. Det gjelder også ved digital eksamen når studentene leverer på papir i tillegg til digitalt.**

1. Registrering av sensur – hvordan forsikrer vi oss at sensors notater stemmer overens med protokoll?

**Det må alltid være minst to personer, enten en ekstra vitenskapelig eller administrativ, som er med og kontrollerer at protokollen føres rett.**

1. Hvordan fungerer det med tilfeldig kandidatnummerering? Er det uheldige konsekvenser, noe vi må endre i andre rutiner, skjema osv?

**Rapport i FS der en kan få ut både navn, studentnummer og kandidatnummer samlet (for administrativ bruk): 565 001 Kandidatlister.**

**Kandidatnummer ved innleveringer på Mi side fungerer ikke på nåværende tidspunkt. Her vil genereres et tilfeldig nummer som verken er kandidatnummer eller studentnummer på filen som leveres inn. I tillegg er det en liste over hvem som har levert som inneholder studentnummer. Det er ok å bruke studentnummer ved sensur ved innlevering på Mi side. Dette er et unntak fra regelen om tilfeldige kandidatnumre. Rapport 565 001 Kandidatlister kan brukes for å koble kun studentnummer og kandidatnummer for sensorer som skal føre sensur. Da fjernes navn og fødselsnummer fra rapporten.**

**I alle andre tilfeller skal det brukes tilfeldig kandidatnummerering ved vurdering, også når det er en delvurdering. Dette må videreformidles til de vitenskapelige.**

1. Digital eksamen
	* Generell info. Nettside til studenter. Skal komme Wiki for ansatte.
	* På 2. korrektur på eksamensplanen kan dere gjerne melde inn emner som ønsker digital eksamen.
	* Hvilke ønsker har vi til funksjonalitet for at flere emner skal kunne ha digital eksamen?
	* Info om digital eksamen vår 15

**Ønsker digital eksamen:**

* **Det må være mulig å skrive formler i Inspera.**
* **Det bør være mulig å administrere og sensurere emner med flere vurderingsdeler. En mulighet for sensur etter fullført emne, slik at alle delene kan sees i sammenheng før endelig karakter settes.**

**Se oversikt over hvilke oppgavetyper som finnes i Inspera nå:** [**http://www.inspera.no/?siteNodeId=1322664**](http://www.inspera.no/?siteNodeId=1322664)

1. Form og møtefrekvens på Eksamensforum - hva ønsker vi? (Elin Sletbakk)

**Vi møtes 2 ganger per semester, gjerne flere ganger ved behov. Birthe kaller inn til møtene. Instituttene kan gjerne melde inn aktuelle saker gjennom semesteret.**

1. Info fra SA:
	* Tilrettelegging: digital søknad, ikke lenger på papir.
	* Oversikt over hvem gjør hva – sendes ut på e-post.

Eventuelt: Rutiner for kopiering av eksamensoppgaver ligger på MN-Wiki. Gi et ord hvis noe mangler eller skal oppdateres.

MN/BIG 11.05.15